**ÎMI PARE RĂU**

*George Pena*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Îmbătrânesc, și-mi tot pare rău,

rău de mine, chiar rău de tine;

ce-o să fac, recunosc, e încă greu,

ziua de azi, n-o mai prinzi mâine.

Îmbătrânesc, și-mi tot pare rău,

rău de Soare și rău de Lună;

dar așa a hotărât-o Dumnezeu,

poate cineva, azi, să se opună?!

Îmbătrânesc, și-mi tot pare rău,

rău de oameni, rău de copii;

e bine să rămâi, la infinit flăcău,

să fii fericit și sănătos să fii!